Karamay
Karamay (uiguuri قاراماي شەھرى (K̡aramay Xəh̡ri), hiina 克拉玛依市 (Kèlāmǎyī Shì)) on ringkonna õigustega linn Hiinas Xinjiangi Uiguuri autonoomses piirkonnas. 75% elanikest on hiinlased, lisaks nendele elab linnas veel ka uiguure, kasahhe, mongoleid ja hueisid. Linna lähedal on naftaleiukohad. Karamay nimi tähendab uiguuri keeles musta õli. Karamay jaguneb Karamay (keskus), Dushanzi, Baijiantani ja Urho linnarajooniks.